
Comisia pentru buget,

finanţe şi bănci

Bucureşti,   25.02.2004 

Nr. 560

AVIZ

asupra propunerii legislative pentru modificarea alineatului (3) al articolului 3 din Legea nr. 387/2003 privind regimul de control al exporturilor de produse şi tehnologii cu dublă utilizare
Cu adresa nr. 641 din 20.10.2003, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea alineatului (3) al articolului 3 din Legea nr. 387/2003 privind regimul de control al exporturilor de produse şi tehnologii cu dublă utilizare.
In urma examinării, în şedinţa din data de 25.02.2004, Comisia, cu unanimitate de voturi, a hotărât respingerea, din următoarele considerente:

- menţionăm că, în prezent, Agenţia Naţională de Control al Exporturilor dispune de două reţele de calculatoare, proiectate pentru locaţia actuală din care o reţea internă protejată fizic, conectată la alte 6 instituţii membre al Consiliului interministerial pentru controlul exporturilor strategice şi o reţea conectată la internet;

- o eventuală mutare a sediului ANCEX ar afecta activitatea majorităţii exporturilor/importurilor de produse strategice, prin întreruperea funcţionării paginii web care conţine referinţele de bază în domeniu, legislaţie specifică, proceduri, formulare, liste de control etc.;

- alte implicaţii a schimbării sediului ANCEX sunt costurile ridicate şi nejustificate aferente acestei operaţiuni, în cuantumuri ce depăşesc bugetul ANCEX şi cheltuieli pentru achiziţionarea de echipamente şi reconfigurarea sistemelor respective;

- precizăm că închirierea unui spaţiu corespunzător în Bucureşti ar necesita alocarea a cca. 25.000 – 30.000 EURO lunar de la bugetul de stat.

PREŞEDINTE,

SECRETAR,

